Lav et referat af nedenstående tekst:

Tekst:
Det er historier, der går tæt på. Historier, der rammer – og som nogle gange gør ondt. Men det er også historier om håb. I Eftertanke ser vi nærmere på livets store spørgsmål med hjælp fra en række nordjyske præster. Eftertanke om liv - Jeg græd så meget, at jeg ikke kunne trække vejret. Julie Mønster Tougaard Rasmussen fra Hobro har altid drømt om at blive mor, men da hun og kæresten Casper Sauer Svanholm besluttede sig for at kaste sig over projekt baby, anede de ikke, hvad de havde i vente. De to streger på graviditetstesten udeblev nemlig, og parret begyndte i fertilitetsbehandling. En behandling, der sled meget på Julie. Se Eftertanke om liv her: Eftertanke om perfekt uperfekt - Jeg stødte på de her bikinipiger og syntes, det var megafedt. Lærke Jensen fra Aalborg dyrker bikinifitness og bruger adskillige timer i træningscentret. Det hele begyndte med, at hun gerne ville tabe sig fem kilo, men så blev hun inspireret af kvindelige bodybuildere på Instagram. Dette afsnit handler blandt andet om adfærd på sociale medier – og om at huske på, at billederne ikke altid afspejler virkeligheden. Eftertanke om tilgivelse - Jeg havde det dårligt med mig selv. Jeg begyndte at tænke, at det var nemmere, hvis jeg ikke var her. Helle Tindahl Viborg blev mobbet i skolen, og mobningen fik hende til at overveje selvmord. Men på efterskolen fandt Helle igen venner – og lysten til at leve. Eftertanke om sammenhold - Der er rigtig mange elever, der har brug for det. Da skolerne lukkede på grund af coronakrisen, og eleverne i stedet skulle have hjemmeundervisning, var Cecilie Uldum med til at starte online lektiehjælp gennem Ungdommens Røde Kors. Eftertanke om tid - Da jeg ikke boede her, havde jeg det som en sømand, der ikke var på havet - jeg savnede det. Linea Fonfara har boet i storbyer i både Danmark og udlandet, men hun havde hele tiden en følelse af, at der manglede noget. Først da hun flyttede hjem til Thy, faldt brikkerne på plads. Eftertanke om tvivl - Vi er i en krise, hvor vores normale redskaber ikke slår til – derfor søger vi redskaber, der kan bruges. Med en verdensomspændende coronakrise følger også tvivl. For hvad gør man, når alt forandres, og man er på ukendt grund? Sognepræst Torben Haahr læste en artikel om, at internetbrugere søgte efter ordet “bøn” på Google som aldrig før, og det fik ham til at lave en plakat med 47 bønner. Eftertanke om afmagt - Vi er kommet dertil nu, at hvis jeg bare snakker en tone anderledes, kan hun blive forvirret over, hvem jeg er Steffi Guldborg Larsens mor lider af demenssygdommen alzheimers, og det betyder, at rollerne er byttet om. I en ungegruppe ved folkekirken kan Steffi tale med andre om sine tanker - også de grimme af dem. Eftertanke om død - Det var underligt at tænke på, at der både var en levende og en død inde i maven, og jeg kom nok til at fokusere mere på hende, vi havde mistet. Det var en lykkelig begivenhed, da Katrine Larsen og hendes mand opdagede, at de ventede tvillinger. Men ved en scanning i uge 27 var den ene tvillings hjerte stoppet med at slå. På TV2 Nords serieside kan du se mange flere spændende og tankevækkende programmer. Klik ind på tv2nord.dk/tv.

Referat:
Programmet Eftertanke dykker ned i livets store spørgsmål. Se alle afsnit her.